stanford-oval/wikipedia huggingface dataset:
มิสแกรนด์ศรีสะเกษ
รางวัลพิเศษ - มิสแกรนด์ไทยแลนด์

| ตำแหน่ง | จำนวน (ครั้ง) | ผู้ดำรงตำแหน่ง | ปี |
| --- | --- | --- | --- |
| รองชุดประจำชาติยอดเยี่ยม | 2 | กฤษฎาภรณ์ นาใคร | 2024 |
| รองชุดประจำชาติยอดเยี่ยม | 2 | กุลณัฐ หงษ์ศรีเมือง | 2023 |
| Miss Grand หมอลำ Rising Star | 2 | กุลณัฐ หงษ์ศรีเมือง | 2023 |
| Miss Grand หมอลำ Rising Star | 2 | กฤติยาภรณ์ ลานนท์ | 2022 |
| Best Swimsuit | 1 | กมลรัตน์ ทานนท์ | 2017 |
มิสแกรนด์ขวัญใจ(จังหวัดเจ้าภาพ) - มิสแกรนด์ไทยแลนด์

| ตำแหน่ง | อันดับ | ผู้ดำรงตำแหน่ง | ปี |
| --- | --- | --- | --- |
| มิสแกรนด์ขวัญใจขอนแก่น | TOP 20 | กฤติยาภรณ์ ลานนท์ | 2022 |
| มิสแกรนด์ขวัญใจเชียงใหม่ | TOP 13 | กมลรัตน์ ทานนท์ | 2017 |
ผลการทำกิจกรรมกองประกวด - มิสแกรนด์ไทยแลนด์

| ตำแหน่ง | อันดับ | ผู้ดำรงตำแหน่ง | ปี |
| --- | --- | --- | --- |
| กิจกรรมที่ 3.8 Best Sellers Award | TOP 20 | กฤษฎาภรณ์ นาใคร | 2024 |
| กิจกรรม 2.3 เวิร์กช็อปคิตตี้คาวาอิ (Kitty Kawaii) | TOP 16 | กฤษฎาภรณ์ นาใคร | 2024 |
| กิจกรรมที่ 1.4 MGI Shop ทาง Tiktok ยอด 100,000 บาท | ลำดับที่ 17 | กฤษฎาภรณ์ นาใคร | 2024 |
| Hya Booster Serum | TOP 36 | กุลณัฐ หงษ์ศรีเมือง | 2023 |
| มิสพอนด์สหน้าสดสวย | TOP 10 | กฤติยาภรณ์ ลานนท์ | 2022 |
| การเดินแบบชุดผ้าไทยประยุกต์ | คะแนนอันดับ1 | จันทร์ทิมา สายยศ | 2020 |
| Best Swimsuit | TOP 13 | จันทร์ทิมา สายยศ | 2020 |
| เบสท์ดีไซเนอร์ | TOP 10 | จันทร์ทิมา สายยศ | 2020 |
| เบสท์วอยซ์ | TOP 5 | อาทิติยา เบ็ญจะปัก | 2018 |
| เบสท์วอยซ์ | TOP 16 | กมลรัตน์ ทานนท์ | 2017 |
| มิสแกรนด์ไรส์ซิ่งสตาร์ | TOP 15 | กมลรัตน์ ทานนท์ | 2017 |
| มิสแกรนด์ไรส์ซิ่งสตาร์ | TOP 14 | ชชุรัตน์ มูลพิมพ์ | 2016 |
รางวัลสปอนเซอร์ - มิสแกรนด์ไทยแลนด์

| ตำแหน่ง | จำนวน (ครั้ง) | ผู้ดำรงตำแหน่ง | ปี |
| --- | --- | --- | --- |
| Grand Pageant's Choice Award 2020 | 1 | จันทร์ทิมา สายยศ | 2020 |
มิสแกรนด์ศรีสะเกษ - ตัวแทนประเทศไทย (ระดับ INTERNATIONAL)

มิสแกรนด์ศรีสะเกษ มีโอกาสได้เป็นตัวแทนประเทศไทย ไปประกวดระดับนานาชาติ ซึ่งได้รับโอกาสจากกองประกวดมิสแกรนด์ไทยแลนด์ในการผลักดันเข้าร่วมการประกวดในเวทีต่าง ๆ
| การประกวด | จำนวน (ครั้ง) | ผู้ดำรงตำแหน่ง | ปี | รางวัล |
| --- | --- | --- | --- | --- |
| Miss Chinese World | 1 | กฤติยาภรณ์ ลานนท์ | 2023 | Miss Chinese World Thailand Si Sa Ket 2023 ไม่ผ่านเข้ารอบ Miss Symposium Elegant |
| Miss ECO International | 1 | อาทิติยา เบ็ญจะปัก | 2018 | เข้ารอบ 21 คนสุดท้าย Top10 ชุดประจำชาติยอดเยี่ยม  Top10 ชุดรีสอร์ทยอดเยี่ยม |
| Miss Tourism International | 1 | กมลรัตน์ ทานนท์ | 2017 | Miss South East Asia Tourism Ambassadress 2017/18 ไม่ผ่านเข้ารอบ ชุดประจำชาติยอดเยี่ยม  มิสซีเครทชาร์ม |
การประกวดในรูปแบบตัวแทนอำเภอ 22 อำเภอ มิสแกรนด์ศรีสะเกษ

กองประกวดมิสแกรนด์ศรีสะเกษ โดยบริษัท พรอมต์ชนม์ คอร์เปอเรชั่น จำกัด ผู้ถือลิขสิทธิ์ที่ได้รับสิทธิอนุญาตในการจัดการประกวด / คัดเลือกตัวแทนมิสแกรนด์ประจำจังหวัดศรีสะเกษ ประจำปี 2023 จากบริษัท มิสแกรนด์ อินเตอร์เนชั่นแนล จำกัด (มหาชน) ได้เปลี่ยนการประกวดมาเป็นรูปแบบตัวแทน 22 อำเภอ และจัดงานเฉลิมฉลองครบรอบ 8 ปี มิสแกรนด์ศรีสะเกษ ณ อาคารพลศึกษา วีสมหมาย จังหวัดศรีสะเกษ และจัดในรูปแบบตัวแทนระดับอำเภอมาจนถึงปัจจุบัน
22 อำเภอ ได้แก่
ผลงานการต่อยอดด้านผลงานเพลง ทีมมิสแกรนด์ศรีสะเกษ

ผลงานเพลง
ดูเพิ่ม

มิสแกรนด์ไทยแลนด์
แหล่งข้อมูลอื่น

| ด ค กมิสแกรนด์ไทยแลนด์ |
| --- | --- |
 2013  2014  2015  2016  2017  2018  2019 
 2020  2021  2022  2023  2024  2025 
 ผู้ครองตำแหน่ง  รองชนะเลิศ  รางวัลพิเศษ  จังหวัด 
| ด ค กจังหวัดที่เข้าร่วมการประกวดมิสแกรนด์ไทยแลนด์ |
| --- | --- |
เมืองหลวง:  กรุงเทพมหานคร 
ภาคเหนือ:  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์ 
ภาคตะวันออกเฉียงเหนือ:  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี 
ภาคกลาง:  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี 
ภาคตะวันออก:  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว 
ภาคตะวันตก:  กาญจนบุรี  ตาก  ประจวบคีรีขันธ์  เพชรบุรี  ราชบุรี 
ภาคใต้:  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี
สถาบันสารสนเทศทรัพยากรน้ำ (องค์การมหาชน)

| --- | --- |
Hydro - Informatics Institute
ตราสัญลักษณ์ของสถาบัน
ภาพรวมหน่วยงาน
ก่อตั้ง: 1 มกราคม พ.ศ. 2552; 16 ปีก่อน (2552-01-01)
หน่วยงานก่อนหน้า: สถาบันสารสนเทศทรัพยากรน้ำและการเกษตร
สำนักงานใหญ่: เลขที่ 901 ถนนงามวงศ์วาน แขวงลาดยาว เขตจตุจักร กรุงเทพมหานคร 10900
บุคลากร: 133 คน (พ.ศ. 2566)
งบประมาณต่อปี: 417,192,900 บาท (พ.ศ. 2568)
ฝ่ายบริหารหน่วยงาน: รอยบุญ รัศมีเทศ, ผู้อำนวยการ ว่าง, รองผู้อำนวยการ ว่าง, รองผู้อำนวยการ
ต้นสังกัดหน่วยงาน: กระทรวงการอุดมศึกษา วิทยาศาสตร์ วิจัยและนวัตกรรม
เว็บไซต์: เว็บไซต์ของสถาบัน
สถาบันสารสนเทศทรัพยากรน้ำ (อังกฤษ: Hydro - Informatics Institute) เป็นองค์การมหาชน จัดตั้งขึ้นเมื่อ พ.ศ. 2547 ต่อมาใน พ.ศ. 2552 จึงได้เปลี่ยนสถานะมาเป็นองค์การมหาชน ปัจจุบันมีพันธ์ศักดิ์ ศิริรัชตพงษ์ เป็นประธานกรรมการ
วัตถุประสงค์การจัดตั้ง

(1) รวบรวม เชื่อมโยง บูรณาการ และวิเคราะห์ข้อมูลน้ำและภูมิอากาศที่มีผลกระทบต่อน้ำจากหน่วยงานที่เกี่ยวข้องเพื่อพัฒนาให้เป็นระบบคลังข้อมูลน้ำแห่งชาติ รวมทั้งให้บริการขัอมูล เพื่อสนับสนุนการพัฒนาและบริหารจัดการน้ำของประเทศ
(2) วิจัยและพัฒนาเทคโนโลยีและนวัตกรรมด้านการจัดการสารสนเทศทรัพยากรน้ำและระบบบริหารจัดการน้ำ
(3) ส่งเสริมความร่วมมือทั้งในประเทศและต่างประเทศในการวิจัยและพัฒนาเทคโนโลยีและนวัตกรรมด้านการจัดการสารสนเทศทรัพยากรน้ำ
(4) นำเสนอและถ่ายทอดผลการวิจัยและพัฒนาเพื่อให้หน่วยงานต่าง ๆ นำไปใช้ประโยชน์ในการเพิ่มประสิทธิภาพการบริหารจัดการทรัพยากรน้ำ และให้บริการถ่ายทอดเทคโนโลยีที่เป็นผลการวิจัย
และพัฒนาของสถาบันให้ภาครัฐ ภาคเอกชน ชุมชน และประชาชน ทั้งในประเทศและต่างประเทศ นำไปใช้ประโยชน์ได้โดยสะดวกและเกิดประสิทธิผล โดยเรียกเก็บค่าธรรมเนียมหรือไม่ก็ได้
(5) ดำเนินการอื่นเพื่อพัฒนาระบบคลังข้อมูลน้ำแห่งชาติตามที่กฎหมายกำหนดหรือคณะรัฐมนตรีมอบหมาย
แหล่งข้อมูลอื่น

Thaiwater
คลังข้อมูลน้ำและภูมิอากาศแห่งชาติ
อำเภอแม่วาง

| อำเภอแม่วาง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mae Wang
ธงภายในวัดแม่วาง
คำขวัญ: แดนหอมหัวใหญ่ พฤกษาลือไกล ท่องไพรแม่วิน งามถิ่นแม่วาง
แผนที่จังหวัดเชียงใหม่ เน้นอำเภอแม่วาง
พิกัด: 18°36′46″N 98°46′30″E﻿ / ﻿18.61278°N 98.77500°E﻿ / 18.61278; 98.77500
ประเทศ:  ไทย
จังหวัด: เชียงใหม่
พื้นที่
 • ทั้งหมด: 601.68 ตร.กม. (232.31 ตร.ไมล์)
ประชากร (2566)
 • ทั้งหมด: 31,998 คน
 • ความหนาแน่น: 53.18 คน/ตร.กม. (137.7 คน/ตร.ไมล์)
รหัสไปรษณีย์ : 50360
รหัสภูมิศาสตร์: 5022
ที่ตั้งที่ว่าการ: ที่ว่าการอำเภอแม่วาง เลขที่ 185  หมู่ที่ 1 ตำบลบ้านกาด อำเภอแม่วาง จังหวัดเชียงใหม่ 50360
 ส่วนหนึ่งของสารานุกรมประเทศไทย
แม่วาง (ไทยถิ่นเหนือ: ) เป็นอำเภอหนึ่งในจังหวัดเชียงใหม่ มีพื้นที่ที่ครอบคุมอุทยานถึง 3 อุทยานได้แก่ อุทยานแห่งชาติแม่วาง อุทยานแห่งชาติออบขาน อุทยานแห่งชาติอินทนนท์ และเป็นอำเภอที่มีชื่อเสียงในด้านการท่องเที่ยวล่องแพ
ประวัติ

อำเภอแม่วางเป็นอำเภอมาก่อนเมื่อปี พ.ศ. 2461  ต่อมาในปี พ.ศ. 2477  ทางราชการประกาศยุบอำเภอแม่วาง  และอำเภอบ้านแมรวมกัน  ตั้งอยู่ที่บ้านเปียง ม.13  ต.บ้านแม อ.สันป่าตอง จ.เชียงใหม่  และต่อมาวันที่ 4 มิถุนายน 2482  ได้ย้ายที่ทำการอำเภอไปตั้งอยู่ที่บ้านสันป่าตอง ม.10  ต.ยุหว่า  และเปลี่ยนชื่อเป็นอำเภอสันป่าตองมาจนถึงปัจจุบัน
ปี พ.ศ. 2533  กระทรวงมหาดไทย ได้ประกาศตั้งกิ่งอำเภอแม่วางขึ้น  และได้มีพระราชกฤษฎีกาตั้งกิ่งอำเภอแม่วาง เป็นอำเภอแม่วาง เมื่อวันที่ 7 กันยายน  2538
ที่ตั้งและอาณาเขต

อำเภอแม่วางตั้งอยู่ทางตอนกลางของจังหวัด มีอาณาเขตติดต่อกับอำเภอและจังหวัดใกล้เคียงดังต่อไปนี้
ทิศเหนือ ติดต่อกับอำเภอสะเมิง
ทิศตะวันออก ติดต่อกับอำเภอหางดงและอำเภอสันป่าตอง
ทิศใต้ ติดต่อกับอำเภอดอยหล่อและอำเภอจอมทอง
ทิศตะวันตก ติดต่อกับอำเภอแม่แจ่ม
การแบ่งเขตการปกครอง > การปกครองส่วนภูมิภาค

อำเภอแม่วางแบ่งเขตการปกครองออกเป็น 5 ตำบล 58 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2566) | ประชากรแยกตามส่วนท้องถิ่น (พ> ศ. 2566) | ประชากรแยกตามส่วนท้องถิ่น (พ> ศ. 2566) |
| --- | --- | --- | --- | --- | --- | --- |
| 1. | บ้านกาด | Ban Kat | 9 | 5,268 | 2,603 2,665 | (ทต. แม่วาง) (อบต. บ้านกาด) |
| 2. | ทุ่งปี๊ | Thung Pi | 12 | 4,341 | 4,341 | (อบต. ทุ่งปี๊) |
| 3. | ทุ่งรวงทอง | Thung Ruang Thong | 8 | 2,212 | 2,212 | (อบต. ทุ่งรวงทอง) |
| 4. | แม่วิน | Mae Win | 19 | 13,026 | 13,026 | (อบต. แม่วิน) |
| 5. | ดอนเปา | Don Pao | 10 | 7,151 | 1,897 5,254 | (ทต. แม่วาง) (อบต. ดอนเปา) |
| รวม | รวม | รวม | 58 | 31,998 | 4,500 (เทศบาล) 27,498 (อบต.) | 4,500 (เทศบาล) 27,498 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอแม่วางประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลแม่วาง ครอบคลุมพื้นที่บางส่วนของตำบลบ้านกาดและตำบลดอนเปา
องค์การบริหารส่วนตำบลบ้านกาด ครอบคลุมพื้นที่ตำบลบ้านกาด (นอกเขตเทศบาลตำบลแม่วาง)
องค์การบริหารส่วนตำบลทุ่งปี๊ ครอบคลุมพื้นที่ตำบลทุ่งปี๊ทั้งตำบล
องค์การบริหารส่วนตำบลทุ่งรวงทอง ครอบคลุมพื้นที่ตำบลทุ่งรวงทองทั้งตำบล
องค์การบริหารส่วนตำบลแม่วิน ครอบคลุมพื้นที่ตำบลแม่วินทั้งตำบล
องค์การบริหารส่วนตำบลดอนเปา ครอบคลุมพื้นที่ตำบลดอนเปา (นอกเขตเทศบาลตำบลแม่วาง)
สถานที่ท่องเที่ยว

อุทยานแห่งชาติแม่วาง
ลำน้ำแม่วาง
น้ำตกแม่วาง
ปางช้างแม่วาง
น้ำตกสายรุ้ง
อ่างเก็บน้ำห้วยมะนาว
รูปปั้นพระเจ้า 4 ทิศ สำนักปฏิบัติธรรม วัดดอยสัพพัญญ
ศูนย์ส่งเสริมศิลปาชีพพิเศษ ศาลารวมใจ บ้านกาด
โรงไฟฟ้าพลังงานน้ำแม่เตียน
อนุสาวรีย์ทหารญี่ปุ่น โรงเรียนบ้านกาดวิทยาคม
สถานีวิจัยระดับโครงการแม่สะป๊อก
รายชื่อกลุ่มแยกในกองทัพไทย

ต่อไปนี้คือรายชื่อกลุ่มแยกในกองทัพไทย หมายถึงกลุ่มที่มีความมุ่งหมายทางการเมืองร่วมกัน หรือรักษาฐานอํานาจในกองทัพเอาไว้ โดยการจับมือกันเป็นวิธีบรรลุเป้าหมาย ผลักดันวาระ และฐานะของพวกตน
รายการ > จปร.5

จปร.5 (โรงเรียนนายร้อยพระจุลจอมเกล้า รุ่นที่ 5) สมาชิกในกลุ่มนี้อาทิ พล.อ.สุจินดา คราประยูร พล.อ.อิสระพงศ์ หนุนภักดี ได้เข้าไปมีส่วนร่วมในการปราบกบฏทหารนอกราชการ เมื่อวันที่ 9 กันยายน พ.ศ. 2528 ต่อมานายทหารกลุ่มนี้เป็นแกนนำสำคัญในการรัฐประหารรัฐบาล พล.อ.ชาติชาย ชุณหะวัณ เมื่อวันที่ 23 กุมภาพันธ์ พ.ศ. 2534 ในนามคณะรักษาความสงบเรียบร้อยแห่งชาติ หรือ รสช. ต่อมา พล.อ.สุจินดา คราประยูร ผู้บัญชาการทหารบก และผู้บัญชาการทหารสูงสุด ในฐานะรองประธานสภารักษาความสงบเรียบร้อยแห่งชาติได้ก้าวขึ้นดำรงตำแหน่งนายกรัฐมนตรีทำให้ประชาชนไม่พอใจจนกลายเป็นพฤษภาทมิฬ ในเวลาต่อมา
ปัจจุบันนายทหารกลุ่ม จปร.5 ได้ยุติบทบาททางการเมืองไปแล้วภายหลังเหตุการณ์พฤษภาทมิฬ
รายการ > จปร.7

จปร.7 หรือ กลุ่มยังเติร์ก (โรงเรียนนายร้อยพระจุลจอมเกล้า รุ่นที่ 7) ซึ่งเป็นกลุ่มนายทหารหนุ่มที่มีบทบาทสำคัญในการเมืองสมัยรัฐบาล พล.อ.เกรียงศักดิ์ ชมะนันท์ โดยสนับสนุนให้ดำรงตำแหน่งในปี พ.ศ. 2520 แต่ในปี พ.ศ. 2523 กดดันให้ลาออก จนสนับสนุน พล.อ.เปรม ติณสูลานนท์ ให้ขึ้นดำรงตำแหน่งนายกรัฐมนตรีในเวลาต่อมา สมาชิกในกลุ่ม อาทิ พล.ต.มนูญกฤต รูปขจร อดีตประธานวุฒิสภาและอดีตสมาชิกสภาผู้แทนราษฎร พรรคประชาธิปัตย์, พล.อ.พัลลภ ปิ่นมณี อดีตรองผู้อำนวยการกองอำนวยการรักษาความมั่นคงภายในราชอาณาจักร (กอ.รมน.), พ.อ.ประจักษ์ สว่างจิตร อดีตสมาชิกสภาผู้แทนราษฏร พรรคชาติไทย เขตบางเขน กรุงเทพมหานคร รวมถึง พล.ต.จำลอง ศรีเมือง อดีตผู้ว่าราชการกรุงเทพมหานคร และแกนนำพันธมิตรประชาชนเพื่อประชาธิปไตย เป็นต้น
กลุ่มนี้พยายามรัฐประหาร 2 ครั้ง แต่ไม่สำเร็จทั้ง 2 ครั้ง คือ กบฏเมษาฮาวาย ในปี พ.ศ. 2524 และ กบฏ 9 กันยา ในปี พ.ศ. 2528 ด้วยในช่วงเวลานั้นหลายคนมีตำแหน่งคุมกำลังพล และหลายคนได้ผ่านสงครามครั้งสำคัญๆ มามาก เช่น สงครามเกาหลี, สงครามเวียดนาม, สงครามกลางเมืองลาว ฯลฯ
ปัจจุบันนายทหารกลุ่ม จปร.7 ได้ยุติบทบาททางการเมืองไปแล้ว
รายการ > เตรียมทหาร 10

เตรียมทหาร 10 หรือ ตท.10 (โรงเรียนเตรียมทหารรุ่นที่ 10) รุ่นเดียวกับ ดร.ทักษิณ ชินวัตร อดีตนายกรัฐมนตรีไทยคนที่ 23 บุคคลสำคัญอื่นในรุ่นนี้ เช่น พล.ร.อ.กำธร พุ่มหิรัญ อดีตผู้บัญชาการทหารเรือ, พล.อ.อนุพงษ์ เผ่าจินดา อดีตรัฐมนตรีว่าการกระทรวงมหาดไทย และอดีตผู้บัญชาการทหารบก, พล.อ.พฤณท์ สุวรรณทัต อดีตรัฐมนตรีช่วยว่าการกระทรวงคมนาคม, พล.อ.อ.สุกำพล สุวรรณทัต อดีตรัฐมนตรีว่าการกระทรวงกลาโหม, พล.อ.ทรงกิตติ จักกาบาตร์ อดีตผู้บัญชาการทหารสูงสุด, พล.ต.อ.ชลอ ชูวงษ์ อดีตรองผู้บัญชาการตำรวจแห่งชาติ, พล.อ.ฉัตรชัย ถาวรบุตร อดีตผู้ทรงคุณวุฒิพิเศษกองบัญชาการกองทัพไทย, พล.อ.ไตรรงค์ อินทรทัต อดีตหัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม , พล.อ.ศานิต พรหมาศ อดีตผู้บัญชาการกองพลทหารม้าที่ 2 รักษาพระองค์, พล.อ.จิรสิทธิ เกษะโกมล อดีตแม่ทัพน้อยที่ 1, พล.ต.อ.วงกต มณีรินทร์ อดีตรองผู้บัญชาการตำรวจแห่งชาติ, พล.ร.อ.วัลลภ เกิดผล อดีตสมาชิกสภานิติบัญญัติแห่งชาติ (ประเทศไทย) พ.ศ. 2557, พล.ท.มะ โพธิ์งาม อดีตสมาชิกสภาผู้แทนราษฎรจังหวัดกาญจนบุรี, พล.ท.วีร์วลิต จรสัมฤทธิ์ อดีตแม่ทัพภาคที่ 2, พล.อ.พิรุณ แผ้วพลสง อดีตเสนาธิการทหารบก, พล.อ.พรชัย กรานเลิศ อดีตผู้ช่วยผู้บัญชาการทหารบก, พล.อ.อ.หม่อมหลวงสุทธิรัตน์ เกษมสันต์ อดีตผู้ช่วยผู้บัญชาการทหารอากาศ, พล.อ.เรืองศักดิ์ ทองดี อดีตผู้บัญชาการกองพลทหารปืนใหญ่ต่อสู้อากาศยาน พล.อ.อำนวย ถิระชุณหะ อดีตผู้ช่วยเลขานุการรัฐมนตรีว่าการกระทรวงสาธารณสุข, พล.ต.ต.ธวัช บุญเฟื่อง อดีตรักษาการเลขาธิการนายกรัฐมนตรี, พล.อ.อนันตร์ บุญรำไพ อดีตรองหัวหน้าคณะนายทหารฝ่ายเสนาธิการประจำผู้บังคับบัญชาและอดีตหัวหน้าพรรคพลังศรัทธา พล.อ.ไตรศักดิ์ อินทรรัสมี เลขานุการรัฐมนตรีว่าการกระทรวงกลาโหม อดีตผู้บัญชาการมณฑลทหารบกที่ 22, พล.อ.วรวัฒน์ อินทรทัต อดีตเลขานุการรัฐมนตรีกระทรวงกลาโหม, พล.ต.สุริโย อินทร์บำรุง อดีตผู้บัญชาการมณฑลทหารบกที่ 33, พล.อ.ท.วันชัย ธนสุกาญจน์ อดีตหัวหน้านายทหารฝ่ายเสนาธิการประจำผู้ช่วยผู้บัญชาการทหารอากาศ
ปลายปี พ.ศ. 2552 มีข่าวว่า พล.อ.อ.สุเมธ โพธิ์มณี อดีตผู้บัญชาการหน่วยบัญชาการอากาศโยธิน (อ.ย.) ประกาศเข้าเป็นสมาชิกพรรคเพื่อไทย และแถลงว่าจะมีเพื่อนร่วมรุ่น ตท.10 อีกจำนวนมากเข้าร่วมพรรคด้วย
รายการ > วงศ์เทวัญ

วงศ์เทวัญ ใช้เรียกทหารบกที่รับราชการในกรมทหารราบที่ 1 มหาดเล็กราชวัลลภรักษาพระองค์ (กรม ทม.ที่ 1 มหด.รอ.) และกองพลที่ 1 รักษาพระองค์ (พล.1 รอ.) ซึ่งมีฐานอำนาจที่อยู่ในเขตกรุงเทพมหานครและปริมณฑล มีหน้าที่หลักในการถวายความปลอดภัยพระมหากษัตริย์ ดูแลความสงบเรียบร้อยทั้งพระบรมมหาราชวัง กรุงเทพมหานครและปริมณฑล ซึ่งต่อมาจะได้เป็นผู้บังคับบัญชาหน่วยระดับคุมกำลังพลที่มีผลต่อความมั่นคงของชาติ บุคคลสําคัญที่สื่อมวลชนมักกล่าวถึงตั้งแต่ในอดีต ได้แก่ พล.อ.ดาว์พงษ์ รัตนสุวรรณ, พล.อ.ไพบูลย์ คุ้มฉายา, พล.อ.กัมปนาท รุดดิษฐ์, พล.อ.อภิรัชต์ คงสมพงษ์ และ พล.อ.ณรงค์พันธ์ จิตต์แก้วแท้
รายการ > บูรพาพยัคฆ์

บูรพาพยัคฆ์ ใช้เรียกทหารบกที่รับราชการในกรมทหารราบที่ 2 รักษาพระองค์ (ร.2 รอ.) และกองพลทหารราบที่ 2 รักษาพระองค์ (พล.ร.2 รอ.) เดิมเป็นฉายานามของหน่วยกรมทหารราบที่ 2 รักษาพระองค์ที่สัญลักษณ์ของหน่วยมีคำว่า "บูรพาพยัคฆ์" อยู่ใต้รูปเสือกับดาบ เพราะในสมัยก่อนผู้บังคับการกรมทหาราบที่ 2 รักษาพระองค์ จะเป็นผู้บัญชาการกองกำลังบูรพารับผิดชอบพื้นที่ชายแดนฝั่งตะวันออกทั้งหมด ซึ่งขณะนั้นมีสถานการณ์การรบกับเขมร (เวียดนามสนับสนุน) ที่รุนแรงมาก เหล่านักรบบูรพาพยัคฆ์ได้ต่อสู้อย่างห้าวหาญ ดุเดือด เพื่อปกป้องอธิปไตยของชาติ ยุทธการที่ทำให้เหล่านักรบบูรพาพยัคฆ์จดจำไม่ลืม คือ ยุทธการบ้านโนนหมากมุ่น เมื่อปี พ.ศ. 2523 และต่อมาก็ได้ขยายรวมไปถึงใช้เรียกกลุ่มทหารกองทัพบกที่รับราชการในกองพลทหารราบที่ 2 รักษาพระองค์ ซึ่งเป็นกำลังสำคัญในรัฐประหารในประเทศไทย พ.ศ. 2549 และพ.ศ. 2557 รวมทั้งยังถือเป็นขั้วอำนาจสำคัญทางฝ่ายทหารที่มีอิทธิพลต่อรัฐบาลในระหว่างการรัฐประหารทั้งสองครั้งดังกล่าว บุคคลสำคัญของกลุ่มที่มีสื่อมวลชนมักกล่าวถึงตั้งแต่ในอดีต ได้แก่ พล.อ.ประวิตร วงษ์สุวรรณ, พล.อ.อนุพงษ์ เผ่าจินดา, พล.อ.ประยุทธ์ จันทร์โอชา, พล.อ.อุดมเดช สีตบุตร และ พล.อ.เทพพงศ์ ทิพยจันทร์
ทหารเสือราชินี ใช้เรียกทหารบกที่รับราชการในกรมทหารราบที่ 21 รักษาพระองค์ (ร.21 รอ.) เป็นกลุ่มย่อยหนึ่งในกองพลทหารราบที่ 2 รักษาพระองค์ (พล.ร.2 รอ.) บุคคลสำคัญของกลุ่มที่มีสื่อมวลชนมักกล่าวถึงตั้งแต่ในอดีต ได้แก่ พล.อ.ประวิตร วงษ์สุวรรณ, พล.อ.อนุพงษ์ เผ่าจินดา, พล.อ.ประยุทธ์ จันทร์โอชา, พล.อ.อุดมเดช สีตบุตร และ พล.อ.เทพพงศ์ ทิพยจันทร์
หลังรัฐประหารในประเทศไทย พ.ศ. 2549 ที่โค่นรัฐบาล ดร.ทักษิณ ชินวัตรแล้ว ขั้วอำนาจในกองทัพถูกเปลี่ยนผ่านจากกลุ่มเตรียมทหาร 10 มาสู่กลุ่มบูรพาพยัคฆ์ คือ กรมทหารราบที่ 21 รักษาพระองค์ (ร.21 รอ.) (ทหารเสือราชินี) และกองพลทหารราบที่ 2 รักษาพระองค์ (พล.ร.2 รอ.) ที่มีฐานอํานาจอยู่ที่ภาคตะวันออกมากกว่า เพราะเป็นกลุ่มที่มีบทบาทสำคัญในรัฐประหารและมีบทบาททางการเมือง ต่อมามีการวางสายผู้บัญชาการทหารบกให้กลุ่มบูรพาพยัคฆ์อย่างต่อเนื่องตั้งแต่ พล.อ.ประยุทธ์ จันทร์โอชา, พล.อ.คณิต สาพิทักษ์ ซึ่งอาจจะยังมีเสนาธิการจากกลุ่มบูรพาพยัคฆ์อีก ทำให้ในปี พ.ศ. 2553 มีเสียงร่ำลือกันว่า ยังความไม่พอใจมาสู่ทหารกลุ่มวงศ์เทวัญที่เดิมเคยกุมอำนาจมาก่อน จนกลายเป็นความขัดแย้งกันลึกๆ ในกองทัพบก
รายการ > รบพิเศษ

รบพิเศษ หรือ ทหารหมวกแดง ใช้เรียกทหารบกที่รับราชการในกองพลรบพิเศษที่ 1 (พล.รพศ. 1) และหน่วยบัญชาการสงครามพิเศษ (นสศ.) ซึ่งมีฐานอํานาจทั่วประเทศ หน่วยบัญชาการสงครามพิเศษ (นสศ.) ถือเป็นหน่วยที่เป็นเขี้ยวเล็บของกองทัพบก มีหน้าที่หลักในการเกี่ยวกับการสงครามพิเศษทั้งปวง ตั้งแต่การวางแผน อำนวยการ กำกับการทั้งด้านการฝึก ศึกษา และการปฏิบัติงาน เป็นหน่วยหวังผลทางยุทธศาสตร์มีบทบาทในการออมกำลัง และชดเชยอำนาจกำลังรบที่เสียเปรียบ ตลอดจนเข้าแก้ไขวิกฤตการณ์ต่างๆ ของบ้านเมือง ซึ่งต่อมาผู้บังคับบัญชาในหน่วยจะได้เป็นผู้บังคับบัญชาหน่วยระดับคุมกำลังพลที่มีผลต่อความมั่นคงของชาติ บุคคลสําคัญที่สื่อมวลชนมักกล่าวถึงตั้งแต่ในอดีต ได้แก่ พล.อ.เทียนชัย สิริสัมพันธ์, พล.อ.สุนทร คงสมพงษ์, พล.อ.สุรยุทธ์ จุลานนท์, พล.อ.สนธิ บุญยรัตกลิน และ พล.อ.เฉลิมชัย สิทธิสาท
รายการ > ทหารคอแดง

ทหารคอแดง ใช้เรียกทหารบก ทหารเรือ ทหารอากาศ และข้าราชการในพระองค์ฝ่ายทหารที่อยู่ในสังกัดหน่วยบัญชาการถวายความปลอดภัยส่วนพระองค์ (ถป.รอ.) ซึ่งรวมถึงกองบัญชาการทหารมหาดเล็กรักษาพระองค์ (บก.ทม.รอ.) และข้าราชการทหารสังกัดกองทัพบก กองทัพเรือ กองทัพอากาศที่มีตำแหน่งหน้าที่ในหน่วยเฉพาะกิจทหารมหาดเล็กรักษาพระองค์ 904 (ฉก.ทม.รอ. 904) ควบคู่กับตำแหน่งในกองทัพต้นสังกัด โดยผ่านการฝึกอบรมในหลักสูตรของโรงเรียนทหารมหาดเล็กรักษาพระองค์
ทหารคอแดงเริ่มมีบทบาทในกองทัพหลังรัฐประหารในประเทศไทย พ.ศ. 2557 โดยบุคคลสําคัญที่สื่อมวลชนมักกล่าวถึง ได้แก่ พล.อ.จักรภพ ภูริเดช, พล.อ.อภิรัชต์ คงสมพงษ์, พล.อ.ณรงค์พันธ์ จิตต์แก้วแท้, พล.อ.ธรรมนูญ วิถี และ พล.อ.อ.อํานาจ จีระมณีมัย
ตราประจํากองพลที่ 1 รักษาพระองค์
ตราประจํากองพลทหารราบที่ 2 รักษาพระองค์
ตราประจําหน่วยบัญชาการสงครามพิเศษ
สมเด็จพระอริยวงศาคตญาณ (จวน อุฏฺฐายี)

| สมเด็จพระอริยวงศาคตญาณ  (จวน อุฏฐายี) |
| --- | --- |

สมเด็จพระสังฆราช สกลมหาสังฆปริณายก
ดำรงพระยศ: 26 พฤศจิกายน พ.ศ. 2508 - 18 ธันวาคม พ.ศ. 2514 (6 ปี 22 วัน)
สถาปนา: 26 พฤศจิกายน พ.ศ. 2508 พระอุโบสถวัดพระศรีรัตนศาสดาราม ในพระบรมมหาราชวัง
ก่อนหน้า: สมเด็จพระอริยวงศาคตญาณ (อยู่ ญาโณทโย)
ถัดไป: สมเด็จพระอริยวงศาคตญาณ (ปุ่น ปุณฺณสิริ)
พรรษา: 54
สถิต: วัดมกุฏกษัตริยารามราชวรวิหาร
นิกาย: ธรรมยุติกนิกาย

ประสูติ: 16 มกราคม พ.ศ. 2440 จังหวัดราชบุรี จวน
สิ้นพระชนม์: 18 ธันวาคม พ.ศ. 2514 (74 ปี) จังหวัดสมุทรปราการ
พระชนก: หงศ์ ศิริสม
พระชนนี: จีน ศิริสม
ลายพระนาม: 
สมเด็จพระอริยวงศาคตญาณ พระนามเดิม จวน ศิริสม ฉายา อุฎฺฐายี เป็นสมเด็จพระสังฆราช สกลมหาสังฆปริณายก พระองค์ที่ 16 แห่งกรุงรัตนโกสินทร์ สถิต ณ วัดมกุฏกษัตริยารามราชวรวิหาร ทรงดำรงตำแหน่งเมื่อปี พ.ศ. 2508 ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงดำรงตำแหน่งอยู่ 7 ปี สิ้นพระชนม์จากอุบัติเหตุทางรถยนต์ เมื่อวันที่ 18 ธันวาคม พ.ศ. 2514 สิริพระชันษา 74 ปี 336 วัน
พระประวัติ

สมเด็จพระอริยวงศาคตญาณ มีพระนามเดิมว่า ลำจวน ศิริสม ภายหลังเปลี่ยนพระนามเป็น จวน ประสูติเมื่อวันอาทิตย์ที่ 16 มกราคม พ.ศ. 2440 ที่ตำบลบ้านโป่ง อำเภอบ้านโป่ง จังหวัดราชบุรี เมื่อพระชันษาได้ 9 ปี ได้เข้ามาศึกษาชั้นประถมศึกษาที่โรงเรียนวัดคฤหบดี จังหวัดธนบุรี จนจบชั้น ป. 3 แล้วกลับภูมิลำเนา
ถึงปี พ.ศ. 2452 ทรงจบชั้นมัธยมศึกษา แล้วเข้าเรียนต่อที่โรงเรียนนายร้อยพระจุลจอมเกล้า ได้ไม่นานต้องลาออกเพราะประชวรโรคเหน็บชา ถึงปี พ.ศ. 2453 ทรงไปศึกษาอยู่กับพระมหาสมณวงศ์ (แท่น โสมทดฺโต) เจ้าอาวาสวัดมหาสมณารามราชวรวิหาร (วัดเขาวัง) จังหวัดเพชรบุรี ซึ่งเป็นพี่ชายของพระอัยกา (ตา) จนพระองค์มีพระชันษา 16 ปี จึงได้มาศึกษาพระปริยัติธรรมกับพระอริยมุนี (แจ่ม จตฺตสลฺโล) ที่วัดมกุฏกษัตริยาราม
วันที่ 2 กรกฎาคม พ.ศ. 2457 ได้บรรพชาเป็นสามเณร ที่วัดมกุฏกษัตริยาราม โดยมีพระธรรมปาโมกข์ (ถม วราสโย) เป็นพระอุปัชฌาย์ พระอริยมุนี (แจ่ม จตฺตสลฺโล) เป็นพระสรณคมนาจารย์ และอุปสมบทเป็นพระภิกษุเมื่อวันที่ 26 มิถุนายน พ.ศ. 2460 โดยมีพระธรรมปาโมกข์ (ถม วราสโย) เป็นพระอุปัชฌาย์ และพระราชกวี (แจ่ม จตฺตสลฺโล) เป็นพระกรรมวาจาจารย์
ระหว่างดำรงสมณเพศได้ทรงแสดงพระปรีชาสามารถในทางวิชาการ โดยเป็นบรรณาธิการหนังสือวารสารรายปักษ์สยามวัด ทำให้พระองค์มีความสามารถในการประพันธ์ต่าง ๆ มีโคลง ฉันท์ เป็นต้น
การศึกษา

พ.ศ. 2460 ทรงอุปสมบทเป็นภิกษุ ในปีเดียวกันนี้ทรงสอบได้นักธรรมชั้นตรีและเปรียญธรรม 3 ประโยค
พ.ศ. 2461 สอบได้นักธรรมชั้นโท
พ.ศ. 2462, 2464 และ 2465  สอบได้เปรียญธรรม 4,5 และ 6 ประโยค ตามลำดับ
พ.ศ. 2466  สอบได้นักธรรมชั้นเอก
พ.ศ. 2467, 2470 และ 2472  สอบได้เปรียญธรรม 7,8 และ 9 ประโยค ตามลำดับ
พระสมณศักดิ์

| ธรรมเนียมพระยศของ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก |
| --- | --- |
ตราประจำพระองค์
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม พะย่ะค่ะ/เพคะ
พ.ศ. 2476  เป็นพระราชาคณะชั้นสามัญที่ พระกิตติสารมุนี
พ.ศ. 2478  เป็นพระราชาคณะชั้นราชที่ พระราชเวที ตรีปิฎกภูษิต ธรรมบัณฑิต ยติคณิสสร บวรสังฆารามคามวาสี
พ.ศ. 2482  เป็นพระราชาคณะชั้นเทพที่ พระเทพเวที ตรีปิฎกคุณ สุนทรธรรมภูษิต ยติคณิศร บวรสังฆาราม คามวาสี
พ.ศ. 2488  เป็นพระราชาคณะชั้นธรรมที่ พระธรรมปาโมกข์ ยุตโยคญาณดิลก ไตรปิฎกธารี ธรรมวาที ยติคณิศร บวรสังฆาราม คามวาสี
พ.ศ. 2490  เป็นรองสมเด็จพระราชาคณะที่ พระศาสนโศภน วิมลญาณอดุลย์สุนทรนายก ตรีปิฎกธรรมาลังการภูสิต ธรรมนิตยสาทร อุดมคณฤศร บวรสังฆาราม คามวาสี
พ.ศ. 2499  เป็นสมเด็จพระราชาคณะที่ สมเด็จพระมหาวีรวงศ์ จาตุรงคประธานวิสสุต พุทธพจนมธุรสธรรมวาที คัมภีรญาณปริยัติกุสโลภาส ภูมิพลมหาราชหิโตปสัมปทาจารย์ วิสารศีลาจารวัตร เวไนยบริษัทประสาทกร ธรรมยุติกคณิสสรมหาสังฆนายก
พ.ศ. 2508 เป็นสมเด็จพระสังฆราชที่ สมเด็จพระอริยวงศาคตญาณ สุขุมธรรมวิธานธำรง สกลมหาสงฆปรินายก ตรีปิฎกกลากุสโลภาส ภูมิพลมหาราชหิโตปสัมปทาจารย์ อุฏฐายีภิธานสังฆวิสุต ปาวจนุตตมสาสนโสภณ วิมลศีลขันธสมาจารวัตร พุทธศาสนิกบริษัทคารวสถาน วิจิตรปฏิภาณพัฒนคุณ อดุลคัมภีรญาณสุนทร บวรธรรมบพิตร สมเด็จพระสังฆราช
พระกรณียกิจ

พระองค์ได้ประกอบพระกรณียกิจด้านการพระศาสนาเป็นอันมาก พอประมวลได้ดังนี้
พระกรณียกิจ > ด้านการศึกษา

ทรงชำนาญในอักษรขอม อักษรพม่า อักษรมอญ และอักษรโรมัน จากการที่ได้ตรวจชำระพระไตรปิฎกบางปกรณ์ ตามที่ได้รับมอบ ซึ่งจะต้องสอบทานอักษรไทยกับต้นฉบับอักษรขอม เกี่ยวกับอักษรพม่า และอักษรโรมัน
พ.ศ. 2470  เป็นกรรมการตรวจบาลีไวยากรณ์ในสนามหลวง
พ.ศ. 2471  เป็นกรรมการตรวจนักธรรมชั้นโท-เอกในสนามหลวง  เป็นกรรมการตรวจบาลี ประโยค  4-5-6
พ.ศ. 2476  เป็นปีที่เริ่มฟื้นฟูกิจการของมหามกุฏราชวิทยาลัยในยุคใหม่  ทรงรับหน้าที่เป็นกรรมการและอนุกรรมการหลายคณะ คือ อนุกรรมการตรวจชำระแบบเรียน เช่น นวโกวาท  และ พุทธศาสนสุภาษิต กรรมการอำนวยการหนังสือธรรมจักษุ กรรมการ อุปนายกและนายกกรรมการมหาวิทยาลัยมหามกุฏราชวิทยาลัย  ตลอดมาจนสิ้นพระชนม์
พระกรณียกิจ > ด้านการปกครองคณะสงฆ์

พ.ศ. 2477  เป็นกรรมการคณะธรรมยุต
พ.ศ. 2485  เป็นสมาชิกสังฆสภา
พ.ศ. 2486  เป็นผู้รักษาการ ในตำแหน่งสังฆนายก แทนสมเด็จพระมหาวีรวงศ์ (อ้วน ติสฺโส) วัดบรมนิวาส
พ.ศ. 2489  เป็นผู้สั่งการในตำแหน่งสังฆนายก แทนสมเด็จพระพุทธโฆษาจารย์ (เจริญ ญาณวโร) วัดเทพศิรินทราวาส
พ.ศ. 2493  เป็นสังฆมนตรีว่าการองค์การเผยแผ่ ซึ่งมีสมเด็จพระพุทธโฆษาจารย์ (เจริญ ญาณวโร) เป็นสังฆนายกสมัยที่ 2
พ.ศ. 2494  เป็นสังฆนายก สมัยที่ 1 และสังฆมนตรีว่าการองค์การเผยแผ่
พ.ศ. 2506  เป็นกรรมการเถรสมาคมโดยตำแหน่ง ตาม พ.ร.บ.คณะสงฆ์ พ.ศ. 2505
พ.ศ. 2479  กรรมการพิจารณาร่าง พ.ร.บ. ลักษณะปกครองสงฆ์ ฉบับใหม่
พ.ศ. 2503  เป็นสังฆนายก ครั้งที่ 2
พ.ศ. 2505  เป็นผู้บัญชาการคณะสงฆ์แทนสมเด็จพระสังฆราช
พระกรณียกิจ > ด้านการต่างประเทศ

เสด็จไปดูการพระศาสนาในประเทศลาว มาเลเซีย สิงคโปร์ อินเดีย เนปาล ศรีลังกา ฮ่องกง ไต้หวัน เกาหลี ญี่ปุ่น เวียดนาม ตามคำเชิญของพุทธบริษัทของประเทศนั้น ๆ ทรงไปร่วมงานฉลอง 25 พุทธศตวรรษ ที่ประเทศญี่ปุ่น เป็นผู้แทนสมเด็จพระสังฆราช (วัดเบญจมบพิตร) ไปร่วมประชุมสังคายนาพระไตรปิฎกที่ ย่างกุ้ง ประเทศพม่า เมื่อปี พ.ศ. 2504
พระกรณียกิจ > งานเผยแผ่พระศาสนา

ได้ทรงดำเนินการมาโดยตลอดไปรูปแบบต่าง ๆ พอประมวลได้ดังนี้
พ.ศ. 2476  ทรงร่วมกับคณะมิตรสหาย ตั้งสมาคมพุทธศาสนาขึ้นเป็นครั้งแรก คือ พุทธสมาคม เพื่อเผยแผ่พระพุทธศาสนา และส่งเสริมการศึกษา
พ.ศ. 2477  เป็นพระคณาจารย์เอกทางเทศนา (ธรรมกถึก)
พ.ศ. 2479  เป็นกรรมการควบคุมการแปลพระไตรปิฎกภาษาบาลี และ
พ.ศ. 2497  เป็นประธานกรรมการจัดรายการแสดงธรรมทางวิทยุในวันธรรมสวนะ
งานพระนิพนธ์

พ.ศ. 2469   ทรงแปลตติยสมันตปาสาทิกา อรรถกถาพระวินัย เพื่อใช้เป็นตำรา
พ.ศ. 2482   ทรงแต่ง รตนตฺตยปฺปภาวสิทฺธิคาถาแทน รตนตฺตยปฺปภาวาภิยาจนคาถา และได้ใช้สวดในพระราชพิธีต่อมา
ยังมีพระนิพนธ์อีกมากกว่า 100 เรื่อง เช่น มงคลในพุทธศาสนา สาระในตัวคน วิธีต่ออายุให้ยืน การทำใจให้สดชื่นผ่องใส และฉันไม่โกรธเป็นต้น และมีพระธรรมเทศนาอีกหลายร้อยเรื่อง ที่สำคัญคือ มงคลวิเศษคาถา ที่แสดงในพระราชพิธีเฉลิมพระชนมพรรษา